CELEX: 32021D2131
Language: et
Date: 2021-11-25 00:00:00
Title: Nõukogu otsus (EL) 2021/2131, 25. november 2021, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingule lisatud (artikli 82 rakendamise finantskorda käsitleva) protokolli nr 32 muutmisega (EMPs kohaldatav tekst)

3.12.2021   
               
               
                  ET
               
               
                  Euroopa Liidu Teataja
               
               
                  L 432/32
               
            
         NÕUKOGU OTSUS (EL) 2021/2131,
         25. november 2021,
         millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingule lisatud (artikli 82 rakendamise finantskorda käsitleva) protokolli nr 32 muutmisega
         (EMPs kohaldatav tekst)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 122 ja artikli 322 lõiget 1 koostoimes artikli 218 lõikega 9,
         võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Majanduspiirkonna leping (2) (edaspidi „EMP leping“) jõustus 1. jaanuaril 1994.
                  
               
                     (2)
                  
                  
                     EMP lepingu artikli 98 kohaselt võib Euroopa Majanduspiirkonna ühiskomitee (edaspidi „EMP ühiskomitee“) oma otsusega muu hulgas muuta EMP lepingule lisatud protokolli nr 32, mis käsitleb artikli 82 rakendamise finantskorda (edaspidi „protokoll nr 32“).
                  
               
                     (3)
                  
                  
                     Nõukogu määrusega (EL) 2020/2094, (3) millega loodi Euroopa Liidu taasterahastu, eraldatakse täiendavat sihtotstarbelist välistulu Euroopa Parlamendi ja nõukogu määrusega (EL) 2021/695 (4) loodud programmile „Euroopa horisont“ ja liidu elanikkonnakaitse mehhanismile, mille tegevust reguleeritakse Euroopa Parlamendi ja nõukogu otsusega nr 1313/2013/EL (5). Protokollis nr 32 on asjakohane täpsustada, et EFTA riikide rahalise osaluse arvutamisel tuleks arvutamise alust suurendada määruse (EL) 2020/2094 artikli 3 lõike 1 kohaselt eraldatud sihtotstarbelisele välistulule vastavate assigneeringute võrra seoses nende riikide osalemisega kõnealuses programmis ja kõnealuses mehhanismis.
                  
               
                     (4)
                  
                  
                     Protokolli nr 32 tuleks seetõttu vastavalt muuta.
                  
               
                     (5)
                  
                  
                     Liidu võetav seisukoht EMP ühiskomitees peaks seetõttu põhinema EMP ühiskomitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel EMP ühiskomitees EMP lepingule lisatud (artikli 82 rakendamise finantskorda käsitleva) protokolli nr 32 muutmise ettepaneku suhtes, põhineb EMP ühiskomitee otsuse eelnõul (6).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 25. november 2021
            
               
                  Nõukogu nimel
               
               
                  eesistuja
               
               Z. POČIVALŠEK
            
         
         
            (1)  EÜT L 305, 30.11.1994, lk 6.
         
            (2)  EÜT L 1, 3.1.1994, lk 3.
         
            (3)  Nõukogu 14. detsembri 2020. aasta määrus (EL) 2020/2094, millega luuakse Euroopa Liidu taasterahastu COVID-19 kriisi järgse taastumise toetuseks (ELT L 433 I, 22.12.2020, lk 23).
         
            (4)  Euroopa Parlamendi ja nõukogu 28. aprilli 2021. aasta määrus (EL) 2021/695, millega luuakse teadusuuringute ja innovatsiooni raamprogramm „Euroopa horisont“ ja kehtestatakse selle osalemis- ja levitamisreeglid ning tunnistatakse kehtetuks määrused (EL) nr 1290/2013 ja (EL) nr 1291/2013 (ELT L 170, 12.5.2021, lk 1).
         
            (5)  Euroopa Parlamendi ja nõukogu 17. detsembri 2013. aasta otsus nr 1313/2013/EL liidu elanikkonnakaitse mehhanismi kohta (ELT L 347, 20.12.2013, lk 924).
         
            (6)  Vt dokumenti ST 13509/21 veebilehel http://register.consilium.europa.eu.